CELEX: 62021TN0503
Language: el
Date: 2021-08-15 00:00:00
Title: Υπόθεση T-503/21: Προσφυγή της 15ης Αυγούστου 2021 — Lagardère, unité médico-sociale κατά Επιτροπής

18.10.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 422/23
            
         
      Προσφυγή της 15ης Αυγούστου 2021 — Lagardère, unité médico-sociale κατά Επιτροπής
      (Υπόθεση T-503/21)
      (2021/C 422/30)
      Γλώσσα διαδικασίας: η γαλλική
      
         Διάδικοι
      
      
         Προσφεύγουσα: Lagardère, unité médico-sociale (Ghlin, Βέλγιο) (εκπρόσωπος: P. Vanlangendonck, δικηγόρος)
      
         Καθής: Ευρωπαϊκή Επιτροπή
      
         Αιτήματα
      
      Η προσφεύγουσα ζητεί από το Γενικό Δικαστήριο:
      
                  —
               
               
                  να κηρύξει άκυρο τον προσβαλλόμενο κανονισμό 2021/953 (1).
               
            
         Λόγοι ακυρώσεως και κύρια επιχειρήματα
      
      Προς στήριξη της προσφυγής της, η προσφεύγουσα προβάλλει τρεις λόγους.
      
                  1.
               
               
                  Με τον πρώτο λόγο προβάλλεται παράβαση του άρθρου 9, παράγραφος 1, του κανονισμού (ΕΕ) 2016/679 του Ευρωπαϊκού Κοινοβουλίου και του Συμβουλίου, της 27ης Απριλίου 2016, για την προστασία των φυσικών προσώπων έναντι της επεξεργασίας των δεδομένων προσωπικού χαρακτήρα και για την ελεύθερη κυκλοφορία των δεδομένων αυτών και την κατάργηση της οδηγίας 95/46/ΕΚ (Γενικός Κανονισμός για την Προστασία Δεδομένων) (ΕΕ 2016, L 119, σ. 1), κατά το μέρος που η προσβαλλόμενη πράξη αντιβαίνει στην απαγόρευση επεξεργασίας των δεδομένων προσωπικού χαρακτήρα τα οποία αφορούν την υγεία φυσικού προσώπου.
               
            
                  2.
               
               
                  Με τον δεύτερο λόγο προβάλλεται παράβαση του άρθρου 21, παράγραφος 1, ΣΛΕΕ, το οποίο παρέχει στους πολίτες της Ένωσης το δικαίωμα ελεύθερης κυκλοφορίας και διαμονής στο έδαφος των κρατών μελών.
               
            
                  3.
               
               
                  Με τον τρίτο λόγο προβάλλεται παράβαση των άρθρων 168 και 169 ΣΛΕΕ και των άρθρων 3, 35 και 38 του Χάρτη Θεμελιωδών Δικαιωμάτων της Ευρωπαϊκής Ένωσης.
               
            
         (1)  Κανονισμός (ΕΕ) 2021/953 του Ευρωπαϊκού Κοινοβουλίου και του Συμβουλίου της 14ης Ιουνίου 2021 σχετικά με πλαίσιο για την έκδοση, την επαλήθευση και την αποδοχή διαλειτουργικών πιστοποιητικών εμβολιασμού κατά της COVID-19, διαγνωστικού της ελέγχου και ανάρρωσης από αυτή (Ψηφιακό Πιστοποιητικό COVID της ΕΕ) με σκοπό να διευκολυνθεί η ελεύθερη κυκλοφορία κατά τη διάρκεια της πανδημίας της COVID-19 (ΕΕ 2021, L 211, σ. 1).